วิเคราะห์ readAwrite (Group LinkedIn)
Published: 2020-02-03 15:09:41

#ReadAwrite

###ข้อมูลเก่า+ปรับปรุงเพิ่มเติม
จากข้อมูลของกลุ่ม Readawrite ที่ได้พรีเซนต์ไปใน WeeK 3 ได้กล่าวว่า Readawrite เป็น Platform ที่มีอยู่ใน Website และ Application โดย  Meb Corporation เป็นผู้สร้างและพัฒนาระบบ Readawrite เป็น App เขียน+อ่านนิยาย โดยมีทั้งนิยายบรรยาย และนิยายแชท มีผู้ใช้หลักๆ 2 แบบคือ Guest และ User 

**Guest** *read only* เป็นผู้อ่านอย่างเดียวโดยสามารถอ่านได้ผ่าน  Web Browser  ได้เท่านั้น และไม่สามารถใช้งานอื่นๆได้เลย 

**User** *read + write* เป็นทั้งผู้อ่านและผู้เขียน โดยผู้อ่านสามารถติดตั้งหมวดที่สนใจและติดตามผู้เขียนว่าเขามีนามปากกาอย่างไรหรือแต่งนิยายอะไรบ้าง ในการอ่านนิยายแต่ละเล่มหรือแต่ละตอนผู้อ่านสามารถ comment และ donate ให้กับผู้เขียนที่ตนพึงพอใจ หรือทำการซื้อนิยายเป็นเล่มหรือตอนของผู้เขียนคนนั้นได้ โดยชำระเงินผ่านระบบ mebcoin และ Meb Corporation จะแบ่งรายได้ตามอัตราส่วน 70 (นักเขียน) ต่อ 30 (MEB CORPORATION) ซึ่งจะหักค่าธรรมเนียมตัวกลางชำระเงินผ่านระบบ mebcoin = 4 บาท (4% ของราคาขาย) ด้วย ในด้านการเป็นผู้เขียน ผู้อ่านสามารถตั้งเป็นชื่อตนเองหรือนามปากกาก็ได้จากนั้นก็จะเพิ่มนิยายลงไป โดยจะต้องมีข้อมูลส่วนตัวของผู้เขียนด้วย เพื่อให้ผู้อ่าน donate หรือซื้อนิยายนั้นได้

จากนั้นกลุ่ม Readawrite ได้พูดถึงคู่เเข่งว่ามีหลักๆ 2 App คือ เว็บเด็กดีและจอยลดา และได้พูดถึงการลงทะเบียนเเรกเข้าโดย integrate กับ Line ผ่าน Web Browser โดยใช้ OAuth2.0 Authentication Proyocol ในการรักษาความปลอดภัยในการลงทะเบียนเข้าใช้งาน

###ข้อเสนอแนะ
กลุ่ม Readawrite ได้พูดถึง Backgound ของแอปเช่น ผู้ใช้งาน รายได้ คู่เเข่ง ทำให้เข้าใจและเห็นภาพมากขึ้น อีกทั้งยังอธิบายขั้นตอนการลงทะเบียนแรกโดยการใช้ API Security ของ OAuth2.0 ทำให้เข้าใจระบบความปลอดภัยในการลงทะเบียนเข้าใช้แอป  Readawrite มากขึ้นด้วย แต่ก็ยังไม่ได้พูดถึง Flow การทำงานรวมๆของแอป  Readawrite เท่าไหร่นัก จึงยังไม่ค่อยเข้าใจฟังก์ชั่นการทำงานของแอปว่าถ้าเป็นผู้เขียนหรือผู้อ่านจะต้องใช้ฟังก์ชั่นเหมือนหรือต่างกันอย่างไร หรือมีฟังก์หลักๆที่ทำให้แตกต่างจากคู่เเข่งเป็นอย่างไร

###เชื่อม business model กับ function ของแอป

####Business Model Canvas Of readAwrite

![Alt Text](https://dev-to-uploads.s3.amazonaws.com/i/2yifaqutdviroxz40mjp.jpg)

readAwriteเป็นอีกหนึ่งผู้ให้บริการที่กำลังมาแรงซึ่งเป็นเจ้าเดียวกับ meb เว็บไซต์ขายอีบุ๊กส์รายใหญ่ โดยมีทั้งนิยายที่เป็นบทบรรยาย และนิยายแบบแชท และมีหลากหลายแนวให้เลือกอ่าน นอกจากนี้ก็มีกระทู้ให้เขียนเรื่องสัพเพเหระได้เช่นกัน และยังมีระบบตรวจคำผิดอำนวยความสะดวกให้กับนักเขียนที่ต้องการลงงานใน readAwrite

วิธีการอ่านมีทั้งให้อ่านฟรี และแลกเหรียญเพื่ออ่าน เริ่มต้นที่ 21 บาท โดยนักเขียนสามารถกำหนดราคาเองได้ นอกจากนี้ยังมีระบบ Donate ที่ให้นักอ่านสามารถบริจาคเงินให้นักเขียนที่พึงพอใจได้โดยตรง ไม่ผ่านระบบซื้อเหรียญ โดยมีเงื่อนไขว่านักเขียนต้องอัปเกรดเป็นนักเขียนของระบบ mebmarket ก่อน

เราสามารถค้นหานิยายที่ต้องการได้จากหมวดหมู่ของนิยายทั้ง 19 หมวดหมู่ เลือกจากสถานะของนิยาย เช่น เป็นนิยายที่พึ่งอัพเดต เป็นนิยายที่มีการอัพจนจบเรื่องแล้ว หรือเป็นนิยายที่ออกใหม่ หรือ เลือกนิยายจากการจัดอันดับของทางแอป ที่จะมีการจัดอันดับโดยแบ่งเป็นหมวดหมู่เช่นเดียวกัน
โดยเมื่อเราได้เข้าไปอ่านนิยายแล้ว เราสามารถทำการบุ๊กมาร์คหน้านิยายที่อ่านอยู่ ทำให้เมื่อกลับมาอ่านอีกครั้งสามารถอ่านได้จากที่เดิมที่เราอ่านค้าง สามารถติดตามนักเขียนที่เราชื่อชอบไว้ได้ สามารถเปิดนิยายที่เคยอ่านจากช่องอ่านล่าสุดได้

ช่องทางการชำระเงิน เพื่อที่จะเติม men coin สามารถทำได้ด้วยวิธีดังนี้
1 ชำระผ่าน online atm banking
2 ชำระผ่าน rabbit line pay
3 ชำระผ่านบัตรเครดิต /บัตรเดบิต
4 ชำระผ่าน 7-11 เคาน์เตอร์เซอร์วิส
5 ชำระผ่านจุดรับชำระเงินสด
6 ชำระผ่าน PayPal
7 ชำระผ่าน บุญเติม
8 ชำระผ่าน alipay 
9 ชำระผ่าน คะแนน The 1 card
10 ชำระผ่าน Truemoney Wallet

![Alt Text](https://dev-to-uploads.s3.amazonaws.com/i/ew2plkowhmvofar1i15v.jpg)

###ฟังก์ชั่นการทำงานของ   readAwrite  มีดังนี้

####1.ฟังก์ชั่น Register
ถ้าหากผู้ใช้งานได้สร้างแอคเคาท์กับ Meb แล้วจะสามารถเข้าสู่ระบบ readAwrite ได้เลย แต่ถ้าหากยังไม่มีแอคเคาท์กับ Meb ก็สามารถเข้าใช้ผ่านแอคเคาท์ Facebook และ Line ได้

![Alt Text](https://dev-to-uploads.s3.amazonaws.com/i/4ggocs14rbefdu0cgopf.png)  

####2.ฟังก์ชั่น My Reading 
เป็นที่รวบรวมนิยายของผู้อ่าน ซึ่งประกอบไปด้วย

![Alt Text](https://dev-to-uploads.s3.amazonaws.com/i/7jioanf2bd82g1h70ul0.png)

**2.1 My shelf (ชั้นหนังสือ)** อ่านเรื่องไหนแล้วอิน อย่าลืมกด เพิ่มเข้าชั้นหนังสือ ที่ด้านบนของเรื่อง เพื่อไม่พลาดทุกการอัปเดต รับแจ้งเตือนเมื่อตอนใหม่มา แถมอ่านต่อที่จุดเดิมได้ในคลิกเดียว

**2.2 Bookmark** อ่านถึงไหนไม่มีลืม กดคั่นตอนที่อยากเก็บไว้ด้วยบุ๊กมาร์ก (Bookmark)   มุมขวาบนใกล้ๆ ชื่อตอนได้เลย

**2.3 My Follow Author (หนังสือของนักเขียนที่ติดตาม)** รักชอบใครให้กดติดตามใต้นามปากกานักเขียน เพื่อไม่พลาดทุกผลงานของนักเขียนคนโปรด พร้อมรับแจ้งเตือนเมื่อมีอัปเดตเรื่องใหม่

**2.4 My List (ลิสต์นิยายของฉัน)** สร้างลิสต์นิยายที่ใช่ตามแนวที่ชอบ แค่กด “+ สร้างลิสต์ของฉัน” ก็รวบรวมนิยายที่ถูกใจเก็บไว้ได้เลย จะซ่อนลิสต์ไว้อ่านเองก็ได้ หรืออยากแชร์ให้เพื่อนก็สบาย

####3. ฟังก์ชั่น My Writing
เป็นที่รวบรวมงานเขียนนิยายของนักเรียน รวมทั้งข้อตกลงเกี่ยวกับการขายนิยาย และ Donation ต่างๆ ซึ่งประกอบไปด้วย

![Alt Text](https://dev-to-uploads.s3.amazonaws.com/i/o4stl1dx7xrmj5c1vilu.png)


**3.1 My Writing (งานเขียนของฉัน)** เป็นที่ที่นักเขียนสามารถเพิ่มงานเขียนไปได้

**3.2 Sales & Analytic (รายงานการขายและแนวโน้ม)** เป็นการแสดงยอดวิว Rating นิยายของนักเขียน รวมถึงแนวโน้มการขายออกของนิยายเล่มนั้น

**3.3 Agreement (ข้อตกลงและการจ่ายเงิน)** การแบ่งรายได้ระหว่างผู้ให้บริการและผู้รับบริการ readAwrite จะแบ่งรายได้สุทธิหลังหักค่าธรรมเนียมตัวกลางชำระเงินผ่านระบบ mebcoin ตามอัตราส่วน 70 (นักเขียน) ต่อ 30 (MEB CORPORATION) และ หักค่าธรรมเนียมตัวกลางชำระเงินผ่านระบบ mebcoin = 4 บาท (4% ของราคาขาย)

**3.4 Join donation (เปิดรับเงินผ่านระบบ Donate)** ระบบ Donate คือระบบที่จะทำให้นักอ่าน สามารถ Donate เงินให้นักเขียนที่พึงพอใจได้โดยตรง ไม่ต้องผ่านการซื้อ-ขายตอนแต่อย่างใด ซึ่งก็หมายถึง แม้นักเขียนปล่อยนิยายให้อ่านแบบฟรีๆ แต่ก็สามารถมีรายได้เข้ามาได้ หรือหากจะตั้งราคาขายตอนด้วย ก็ไม่เป็นการผิดกฎแต่อย่างใด *ซึ่งหากนักเขียนต้องการเข้าร่วมระบบ Donate จะต้องอัปเกรดเป็นนักเขียนของระบบ mebmarket ก่อน*

**3.5 My Pre-order (Pre-order ของฉัน)** Pre-order คือระบบที่ช่วยอำนวยความสะดวกให้นักเขียน สามารถเปิดรับ Pre-order หนังสือเล่มจากนักอ่าน ผ่านแบบฟอร์มที่ทางเว็บไซต์อำนวยความสะดวกให้ *หากนักเขียนต้องการเข้าร่วมระบบ Pre-order จะต้องอัปเกรดเป็นนักเขียนในระบบของ mebmarket ก่อน*

####4. ฟังก์ชั่น My Profile
เป็นข้อมูลส่วนตัวของผู้ใช้บริการ รวมถึงการอัปเกรดเป็นนักเขียนและการจัดการนามปากกา

![Alt Text](https://dev-to-uploads.s3.amazonaws.com/i/dxh9hztt2g9cdyo23v67.png)

####5. ฟังก์ชั่น Proof 
เป็นฟังก์ชั่นตรวจคำผิดอัตโนมัติ เพื่อเพิ่มความสะดวกให้ผู้เขียนในการตรวจภาษา สามารถแก้คำผิดของผู้เขียนให้เป็นไปตามหลักไวยากรณ์ได้

![Alt Text](https://dev-to-uploads.s3.amazonaws.com/i/o9lnn0dm9rpzv3zt09v9.jpg)

###Flow ฟังก์ชั่นการทำงาน
Flow ฟังก์ชั่นการทำงานของ readAwrite รวมๆเป็นดังนี้

![Alt Text](https://dev-to-uploads.s3.amazonaws.com/i/867hkpbpr4hso6jcra7z.png)

###Function หลักที่จะวิเคราะห์

####Proof By Meb

![Alt Text](https://dev-to-uploads.s3.amazonaws.com/i/293gts2sq93w2eqmnaxf.png)

ฟังก์ชั่นหลักที่ readAwrite มีและทำให้แตกต่างจากคู่แข่ง คือ ฟังก์ชั่น *Proof* หรือตรวจคำผิดอัตโนมัติ โดยผู้ใช้ฟังก์ชั่นนี้หลักๆคือนักเขียนที่ต้องการเขียนนิยายลงใน readAwrite หรือผู้ใช้อื่นๆที่ต้องการตรวจบทความของตนเอง ซึ่ง Proof เป็นระบบการตรวจสอบแก้คำอ่ะผิดแบบออนไลน์ ที่จะช่วยตรวจสอบบทความหรือข้อความที่เราเขียนได้ด้วยความรวดเร็ว ตามหลักพจนานุกรม ที่ไม่ใช่แค่ตรวจหาคำเพียงอย่างเดียว แต่ยังช่วยแนะนำคำที่เราควรแก้ไขให้ถูกต้องตามหลักไวยากรณ์อีกด้วย โดยมีขั้นขั้นตอนการตรวจสอบแก้คำผิด ดังนี้

*1. ก่อนใช้งานฟังก์ชั่น Proof จะต้องมีการลงทะเบียน/ล็อกอินก่อน*

![Alt Text](https://dev-to-uploads.s3.amazonaws.com/i/jqwgmzy3as5wh8uyjl8m.png)

*2. เมื่อเข้าหน้าเว็บแล้วให้ไปที่เมนู “ตรวจ” ที่อยู่บริเวณด้านบนซ้าย*

![Alt Text](https://dev-to-uploads.s3.amazonaws.com/i/8mpbubo75s0r2w8lf2q2.png)

*3. ลือกที่แท็ป “ก็อบบี้ วาง แล้วตรวจ”*

![Alt Text](https://dev-to-uploads.s3.amazonaws.com/i/jqn0eef7bgmyp95984uy.jpg)


![Alt Text](https://dev-to-uploads.s3.amazonaws.com/i/9maim18r8ycoc3idpseu.jpg)

*4. เมื่อวางเสร็จแล้วให้เลือกที่ปุ่ม “ตรวจด้วย Proof” สีม่วงๆ*

![Alt Text](https://dev-to-uploads.s3.amazonaws.com/i/yrbn6upaubk0v9tgkr1a.jpg)

*จะปรากฏคำที่น่าจะเขียน/สะกดผิดขึ้นมา จากนั้น Proof จะแสดงคำศัพท์หรือประโยคที่ถูกต้องตามกลักพจนานุกรมขึ้นมา เพียงเท่านี้บทความหรือนิยายของผู้เขียนมือใหม่ก็ไม่ต้องกลัวเรื่องภาษาอีกต่อไป*

**สรุป** readAwrite ถือเป็น Application ที่เกิดมาได้ไม่นาน แต่มีผลการพัฒนาที่ดีมาก ซึ่งดูได้จากการ ออกแบบฟังก์ชันหลากหลายเพื่อเอาใจนักอ่านและนักเขียน หน้าเว็บดูดี ใช้งานง่าย ทำให้ readAwrite เป็นนิยายออนไลน์ที่ครองใจใครหลายคนในทุกเพศทุกวัย และมีอัตราผู้ใช้งานเพิ่มขึ้นเรื่อยๆ